Eascht nåchdem d'Frankn im 6tn Joahundat zan katholischn Glaam gwegslt han und oiwai mea Ainflus auf de Bajuwarn griagt hãm, håd si a doat d'katolische Variantn fum Grisdndum ausbroat. Dabai woan foa oim a schotische und irische Mönch recht wichdig, wia zan Baischbü da Columban fu Luxeuil, da hailige Bonifaz oda da hailige Virgil fu Såizbuag, dé  d'Bajuwarn katolisch gmåcht hãm. Nem de irischn Mönch woan dabai åwa a frenkische Geistliche dabei, de haid nu in da boarischn und esdaraichischn Gegend recht bekãnt san, so wia da hailige Rupert fu Soizbuag oda da hailige Emmeram fu Rengschbuag.